מבחנו ‎ של ‎ משא-ובותן‎ 

במלאות ‎ 9  שנים ‎ לפרוץ ‎ האינתיפדה ‎ השנייה: ‎ האם ‎ נלמד ‎ הלקח?‎ 


ימים ‎ אלה, ‎ בהם ‎ ברק ‎ אובאמה, ‎ נשיא ‎ ארה״ב, ‎ שב ‎ ומכריז‎ 
על ‎ כוונתו ‎ לקדם ‎ את ‎ כינונה ‎ של ‎ מדינה ‎ פלסטינית ‎ בצד‎ 
ישראל, ‎ ובהם ‎ נידונה ‎ האפשרות ‎ לחידוש ‎ השיחות ‎ בין ‎ נציגי‎ 
ישראל ‎ והרשות ‎ הפלסטינית, ‎ הם ‎ עיתוי ‎ הולם ‎ לשאול ‎ בקול:‎ 
האם ‎ נלמדו ‎ הלקחים ‎ של ‎ האינתפידה ‎ השנייה, ‎ שפרצה ‎ השבוע‎ 
לפני ‎ תשע ‎ שנים?‎ 

מבחינתו ‎ של ‎ הממסד ‎ הישראלי, ‎ המדיני ‎ והצבאי, ‎ אין ‎ שום‎ 
סימן ‎ שנלמד ‎ הלקח. ‎ ערב ‎ יום ‎ הכיפורים ‎ האחרון, ‎ שוב ‎ פרצו‎ 
שוטרים ‎ לרחבת ‎ מסגד ‎ אל ‎ אקצה ‎ בירושלים, ‎ יידו ‎ רימוני ‎ הלם‎ 
ופצעו ‎ 20  מתפללים ‎ פלסטינים. ‎ הרקע ‎ לעימות ‎ -  מחאה ‎ של‎ 
המתפללים ‎ על ‎ ביקור ‎ של ‎ קבוצה, ‎ שעלתה ‎ לרחבת ‎ המסגד‎ 
מלווה ‎ בשוטרים. ‎ ומה ‎ קרה ‎ לפני ‎ תשע ‎ שנים ‎ ?  אריאל ‎ שרון, ‎ אז‎ 
יו״ר ‎ הליכוד ‎ וראש ‎ האופוזיציה, ‎ עלה ‎ לרחבת ‎ מסגד ‎ אל ‎ אקצה‎ 
מלווה ‎ בשוטרים. ‎ בעימותים ‎ שהתפתחו ‎ במקום, ‎ ירו ‎ שוטרים‎ 
למוות ‎ בשבעה ‎ פלסטינים.‎ 

אך ‎ לא ‎ רק ‎ הפרובוקציות ‎ דומות ‎ והפעולה ‎ המשטרתית‎ 
חוזרת ‎ על ‎ עצמה. ‎ הדמיון ‎ הוא ‎ עמוק ‎ הרבה ‎ יותר: ‎ הממסד‎ 
הישראלי ‎ ממשיך ‎ להתנהג ‎ בירושלים ‎ המזרחית ‎ ככובש ‎ יהיר,‎ 
שלא ‎ רק ‎ רומס ‎ ברגל ‎ גסה ‎ את ‎ זכויותיהם ‎ הדתיות ‎ של‎ 
הפלסטינים, ‎ אלא ‎ גם ‎ מנשלם ‎ מבתיהם ‎ במטרה ‎ "לייהד"‎ 
מתחמים ‎ נוספים ‎ באמצעות ‎ מתנחלים ‎ קיצוניים ‎ הממומנים‎ 
בידי ‎ בעלי ‎ הון ‎ כהניסטיים.‎ 

ממשלת ‎ ישראל ‎ הנוכחית ‎ ממשיכה ‎ את ‎ מדיניות ‎ קודמותיה‎ 
ומתנגדת ‎ לפתרון ‎ של ‎ שתי ‎ בירות ‎ בירושלים ‎ ולכינונה ‎ של‎ 
מדינה ‎ פלסטינית ‎ בקווי ‎ ה-4 ‎ ביוני ‎ 1967. ‎ אך ‎ ממשלה ‎ זו‎ 
מתייחדת, ‎ נוסף ‎ לכך, ‎ ביהירותה ‎ האימפריאלית.‎ 

לאחרונה ‎ דאגו ‎ דוברי ‎ הממשלה ‎ לפטם ‎ את ‎ התקשורת‎ 
הממסדית ‎ בישראל ‎ במידע ‎ על ‎ "השגשוג ‎ הכלכלי" ‎ בגדה‎ 
המערבית ‎ הכבושה. ‎ הכותבים ‎ השתפכו ‎ למראה ‎ קניון‎ 
ברמאללה ‎ ומסעדה ‎ בבית ‎ לחם, ‎ כאילו ‎ יש ‎ בהם ‎ כדי ‎ לעמעם‎ 
את ‎ הפשע ‎ שמבצע ‎ הבולדוזר ‎ הישראלי, ‎ הממשיך ‎ להכשיר‎ 
את ‎ הקרקע ‎ לבניית ‎ התנחלויות ‎ נוספות, ‎ או ‎ לסלול ‎ כבישים‎ 
"ליהודים ‎ בלבד". ‎ כתבות ‎ אלה ‎ נועדו ‎ במפורש ‎ ליצור ‎ את‎ 
הרושם, ‎ כאילו ‎ הכיבוש ‎ אינו ‎ יותר ‎ בעיה, ‎ וכאילו ‎ הפלסטינים‎ 
בעצם ‎ השלימו ‎ איתו.‎ 


במלאות ‎ 9  שנים ‎ לאירועי ‎ אוקטובר ‎ 2000 
מתקיימת ‎ ביום ‎ הי, ‎ 1  באוקטובר,‎ 
שביתה ‎ כללית ‎ ביישובים ‎ הערביים.‎ 

באותו ‎ יום ‎ בשעה ‎ 14.00 

עצרת ‎ הפגנה ‎ בכפר ‎ עראבה‎ 

בשם ‎ ועדת ‎ המעקב ‎ לענייני ‎ האוכלוסייה ‎ הערבית‎ 

נסיעה ‎ מת״א‎ :  בשעה ‎ 12.00  ליד ‎ מסוף ‎ אל ‎ על ‎ ברכבת ‎ מרכז.‎ 

תהלוכת ‎ לפידים ‎ בחיפה‎ 

מטעם ‎ סניפי ‎ מק״י ‎ ובנק"׳‎ 

לציון ‎ 9  שנים ‎ לאירועי ‎ אוקטובר ‎ 2000 

ביום ‎ ד׳, ‎ 30  בספטמבר, ‎ בשעה ‎ 19.00 
בקרן ‎ הרחובות ‎ עבאס ‎ והבישוף ‎ חג׳אר‎ 

אך ‎ זה ‎ בדיוק ‎ העניין ‎ של ‎ אי-לימוד ‎ הלקחים ‎ מהאינתיפדה‎ 
השנייה: ‎ כל ‎ עוד ‎ לא ‎ נפתרה ‎ השאלה ‎ הלאומית ‎ ולא ‎ הוקמה‎ 
המדינה ‎ הפלסטינית ‎ העצמאית, ‎ ובירתה ‎ -  ירושלים ‎ המזרחית,‎ 
שום ‎ חנות ‎ של ‎ מותג ‎ לא ‎ תמנע ‎ את ‎ המשך ‎ העימות, ‎ שיכול ‎ גם‎ 
להתגלגל ‎ לאינתיפדה ‎ נוספת.‎ 

לימוד ‎ הלקחים ‎ נחוץ ‎ גם ‎ להנהגה ‎ הפלסטינית, ‎ המתמודדת‎ 
עם ‎ הכובש ‎ הישראלי ‎ ועם ‎ פטרונו ‎ האמריקאי. ‎ לא ‎ מעטים‎ 
בהנהגה ‎ הפלסטינית ‎ כבר ‎ הודו ‎ בפומבי, ‎ כי ‎ האופי ‎ החמוש ‎ של‎ 
האינתפידה ‎ השנייה ‎ יותר ‎ הזיק ‎ מאשר ‎ הועיל ‎ לעם ‎ הפלסטיני.‎ 
אך ‎ ישנם ‎ רק ‎ סימנים ‎ מעטים, ‎ שהנהגה ‎ זו ‎ מתכוונת ‎ לנהל‎ 
מאבק ‎ פוליטי ‎ עממי ‎ רחב ‎ נגד ‎ הכיבוש. ‎ ובלי ‎ מאבק ‎ כזה,‎ 
נידונה ‎ ההנהגה ‎ הפלסטינית ‎ להיטלטל ‎ בין ‎ הכובש ‎ הישראלי‎ 
לבין ‎ הממשל ‎ האמריקאי, ‎ ולשקוע ‎ במשא־ומתן ‎ על ‎ הקלות,‎ 
מבלי ‎ שהוסכם ‎ לגבי ‎ הפתרון ‎ שאליו ‎ חותרים: ‎ היכן ‎ תקום‎ 
המדינה ‎ הפלסטינית, ‎ מה ‎ יהיו ‎ גבולותיה, ‎ היכן ‎ תהיה ‎ בירתה,‎ 
מה ‎ יהיו ‎ מרכיבי ‎ ריבונותה ‎ המדינית ‎ והכלכלית, ‎ וכן ‎ הלאה.‎ 

לשני ‎ העמים, ‎ הפלסטיני ‎ והישראלי, ‎ נחוץ ‎ מו״מ ‎ על ‎ הסדר‎ 
שלום ‎ צודק ‎ ,  ולא ‎ מו״מ ‎ המסתובב ‎ סביב ‎ עצמו.‎ 


בינלאומי ‎ /2‎ 


מרקל ‎ תקים ‎ שוב ‎ ממשלה;‎ 
עלייה ‎ ניכרת ‎ למפלגת ‎ השמאל‎ 

בבחירות ‎ הכלליות ‎ שנערכו ‎ בגרמניה‎ (27.9), ‎ העניקו ‎ אזרחי‎ 
גרמניה ‎ רוב ‎ לקואליציה ‎ ימנית ‎ של ‎ המפלגה ‎ השמרנית‎ 
הנוצרית-דמוקרטית ‎ עם ‎ הדמוקרטים ‎ החופשיים ‎ (המפלגה‎ 
הליברלית). ‎ השמרנים ‎ שמרו ‎ על ‎ ייצוגם ‎ בבונדסטאג‎ 
(הפרלמנט ‎ הגרמני) ‎ -  33.8%, ‎ ואילו ‎ הליברלים ‎ הגדילו ‎ כוחם‎ 
והשיגו ‎ 15%  מהקולות. ‎ את ‎ הקואליציה ‎ השחורה-צהובה‎ 
(כצבעי ‎ שתי ‎ המפלגות) ‎ תשוב ‎ ותנהיג ‎ הקנצלרית ‎ המכהנת,‎ 
אנגלה ‎ מרקל.‎ 

באופן ‎ כללי, ‎ ביטאו ‎ הבחירות ‎ אכזבה: ‎ שיעור ‎ ההצבעה‎ 
בבחירות ‎ אלה ‎ היה ‎ הנמוך ‎ ביותר ‎ אי ‎ פעם ‎ -  72%. ‎ זו ‎ ירידה‎ 
של ‎ 5%  לעומת ‎ שיעור ‎ ההצבעה ‎ בבחירות ‎ ב-2005.‎ 

בצד ‎ השמאלי ‎ של ‎ המפה ‎ הפוליטית ‎ בגרמניה, ‎ נחלה‎ 
המפלגה ‎ הסוציאל-דמוקרטית ‎ (0ק3) ‎ את ‎ המפלה ‎ הקשה‎ 
ביותר ‎ ב-60 ‎ השנים ‎ האחרונות. ‎ הס״ד ‎ זכתה ‎ בתמיכה ‎ של ‎ 23% 
בלבד ‎ מהמצביעים ‎ -  ירידה ‎ של ‎ יותר ‎ מ־ 1 1%  לעומת ‎ הבחירות‎ 
ב-2005. ‎ ״זוהי ‎ מפלה ‎ מרה ‎ לסוציאל־דמוקרטים״ ‎ -  אמר‎ 
מועמד ‎ המפלגה ‎ לתפקיד ‎ הקנצלר, ‎ פרנק-ולטר ‎ שטיינמאייר.‎ 

מהירידה ‎ בתמיכה ‎ בס״ד ‎ יצאה ‎ נשכרת ‎ מפלגת ‎ השמאל ‎ "די‎ 
לינקה״, ‎ שזכתה ‎ ב-12% ‎ מהקולות, ‎ לעומת ‎ 8.7%  ב-2005. ‎ גם‎ 
מפלגת ‎ ״הירוקים״ ‎ התחזקה ‎ והשיגה ‎ 10.7%  מהקולות‎ 
(תוספת ‎ של ‎ 2.6%).‎ 

העלייה ‎ במספר ‎ חברי ‎ סיעת ‎ מפלגת ‎ השמאל ‎ בבונדסטאג‎ 
מ-54 ‎ ל-80, ‎ נתקבלה ‎ בהתלהבות ‎ במטה ‎ מפלגת ‎ די ‎ לינקה.‎ 
הפעילים ‎ חגגו ‎ במשך ‎ כל ‎ הלילה ‎ והבטיחו ‎ להמשיך ‎ להיות‎ 
אופוזיציה ‎ לוחמת. ‎ "זה ‎ יום ‎ גדול ‎ לשמאל ‎ בגרמניה", ‎ אמר‎ 
אחד ‎ ממנהיגי ‎ המפלגה, ‎ אוסקר ‎ לפונטיין. ‎ "איש ‎ אינו ‎ יכול‎ 
להכחיש ‎ שהפכנו ‎ כעת ‎ למפלגה ‎ מבוססת". ‎ תוצאות ‎ הבחירות‎ 
מלמדות, ‎ כי ‎ "די ‎ לינקה" ‎ היא ‎ כעת ‎ הכוח ‎ הפוליטי ‎ הרביעי‎ 
בכוחו ‎ בגרמניה.‎ 

חשוב ‎ לציין, ‎ כי ‎ לראשונה ‎ מאז ‎ הקמת ‎ הרפובליקה‎ 
הפדרלית ‎ הגרמנית ‎ ב-1945, ‎ כוח ‎ שמאלי ‎ עיקבי ‎ מקבל ‎ יותר‎ 
מ-10 ‎ אחוזים ‎ מקולות ‎ הבוחרים. ‎ לפני ‎ הבחירות ‎ אמר ‎ גריגור‎ 
גיזי, ‎ מראשי ‎ מפלגת ‎ הסוציאליזם ‎ הדמוקרטי ‎ וממקימי ‎ "די‎ 
לינקה", ‎ כי ‎ "הישג ‎ משמעותי ‎ עבורנו ‎ ייחשב, ‎ כאשר ‎ נקבל‎ 
לפחות ‎ 10%  מקולות ‎ הבוחרים".‎ 

ניתוח ‎ תוצאות ‎ הבחירות ‎ מלמד, ‎ כי ‎ די ‎ לינקה ‎ הגדילה ‎ את‎ 
מספר ‎ הקולות ‎ שקיבלה ‎ בשליש. ‎ היא ‎ שכתה ‎ בתמיכה ‎ ניכרת‎ 
באזורים ‎ שבהם ‎ ריכוזים ‎ גדולים ‎ של ‎ עובדי ‎ תעשייה‎ 
ומובטלים.‎ 

פורטוגל: ‎ השמאל ‎ המרקסיסטי‎ 
השיג ‎ 18%  מקולות ‎ הבוחרים‎ 

הישג ‎ ללא ‎ תקדים ‎ לשמאל ‎ המרקסיסטי ‎ בבחירות ‎ לפרלמנט‎ 
שנערכו ‎ בפורטוגל ‎ (27.9): ‎ מערך ‎ השמאל ‎ זכה ‎ ב-10%‎ 
מקולות ‎ הבוחרים ‎ וחזית ‎ המפלגה ‎ הקומוניסטית ‎ והירוקים‎ 
זכתה ‎ ב-8%. ‎ יוצא, ‎ שאחד ‎ מכל ‎ חמישה ‎ בוחרים ‎ בפורטוגל‎ 
הצביע ‎ עבור ‎ השמאל ‎ האנטי-קפיטליסטי.‎ 

למרות ‎ הירידה ‎ בתמיכת ‎ הבוחרים ‎ בה, ‎ המפלגה‎ 
הסוציאליסטית ‎ השלטת ‎ תמשיך ‎ לשלוט ‎ בפורטוגל ‎ עם ‎ 37% 
מהקולות ‎ הבוחרים. ‎ המפלגה ‎ השמרנית, ‎ המכונה ‎ בפורטוגל‎ 
המפלגה ‎ הסוציאל-דמוקרטית, ‎ נחלשה, ‎ לאחר ‎ שזכתה ‎ רק ‎ ב-‎ 
29%  מהקולות. ‎ לראשונה ‎ מאז ‎ ״מהפכת ‎ הציפורנים״‎ (1974),‎ 


שתי ‎ המפלגות ‎ הגדולות ‎ האלה ‎ זוכות ‎ בפחות ‎ מ־70% ‎ מקולות‎ 
הבוחרים.‎ 

החזית ‎ של ‎ הקומוניסטים ‎ והירוקים ‎ רשמה ‎ עליה ‎ מתונה‎ 
בכוחה ‎ והוסיפו ‎ מושב ‎ נוסף ‎ בפרלמנט. ‎ בסיעה ‎ החדשה ‎ של‎ 
הקומוניסטים ‎ והירוקים ‎ מכהנים ‎ כעת ‎ 15  חברים.‎ 

מערך ‎ השמאל, ‎ שהוא ‎ איחוד ‎ של ‎ ארגוני ‎ שמאל ‎ אנטי-‎ 
קפיטליסטי, ‎ זכה ‎ בתוספת ‎ כוח ‎ משמעותית ‎ והכפיל ‎ את ‎ מספר‎ 
חברי ‎ סיעתו ‎ בפרלמנט ‎ מ-8 ‎ ב-2005 ‎ ל-16 ‎ כעת. ‎ שיעור‎ 
המצביעים ‎ עבור ‎ המערך ‎ גדל ‎ מ-6.3% ‎ ל-10% ‎ מהקולות ‎ - 
רובם ‎ צעירים, ‎ סטודנטים ‎ ושכבות ‎ ביניים. ‎ מחצית ‎ מחברי‎ 
הפרלמנט ‎ של ‎ מערך ‎ השמאל ‎ הם ‎ מרצים ‎ במוסדות ‎ להשכלה‎ 
גבוהה.‎ 

מתרחב ‎ הדיכוי ‎ בהונדורס‎ 

צבא ‎ הונדורס ‎ פשט ‎ על ‎ תחנת ‎ רדיו ‎ מקומית ‎ וסגר ‎ אותה,‎ 
לאחר ‎ שתקנה ‎ שפרסם ‎ ממשל ‎ ההפיכה ‎ הימנית ‎ בהונדורס‎ 
מאפשרת ‎ להגביל ‎ את ‎ חופש ‎ הביטוי ‎ והעיתונות ‎ במדינה.‎ 

במקביל, ‎ הציג ‎ המשטר ‎ הימני ‎ אולטימטום ‎ לממשלת ‎ ברזיל‎ 
ואיים ‎ בניתוק ‎ הקשרים ‎ הדיפלומטיים ‎ בין ‎ הונדורס ‎ וברזיל.‎ 
המשטר ‎ הימני ‎ תובע ‎ מברזיל ‎ להפסיק ‎ את ‎ המקלט ‎ המדיני‎ 
שנתנה ‎ בשגרירותה ‎ בטגוסיגלפה ‎ לנשיא ‎ הנבחר ‎ של ‎ הונדורס,‎ 
מנואל ‎ סלאיה, ‎ שהודח ‎ בידי ‎ הקושרים ‎ וחזר ‎ בהיחבא ‎ למדינה.‎ 
נשיא ‎ ברזיל, ‎ לואיס ‎ אינסיו ‎ "לולה" ‎ דה ‎ סילבה ‎ הודיע, ‎ כי‎ 
ממשלתו ‎ דוחה ‎ את ‎ האולטימטום ‎ שהציג ‎ הממשל ‎ הימני ‎ של‎ 
הונדורס ‎ בנוגע ‎ לגורלו ‎ של ‎ הנשיא ‎ המודח ‎ סלאיה.‎ 

ממשלת ‎ ההפכיה ‎ הימנית ‎ גם ‎ מנעה ‎ ממשלחת ‎ רמת ‎ דרג ‎ של‎ 
ארגון ‎ מדינות ‎ אמריקה ‎ להיכנס ‎ לשטח ‎ הונדורס.‎ 

בחודש ‎ יולי ‎ ביקרה ‎ לראשונה ‎ משלחת ‎ של ‎ הארגון‎ 
בהונדורס ‎ במטרה ‎ להגיע ‎ לפשרה ‎ בין ‎ הנשיא ‎ המודח ‎ לראשי‎ 
ההפיכה. ‎ סלאיה ‎ מסר, ‎ שאינו ‎ מעוניין ‎ כלל ‎ בפשרה ‎ אלא‎ 
בשובו ‎ לתפקידו.‎ 

חרף ‎ ההחלטה ‎ של ‎ ממשל ‎ ההפיכה ‎ בהונדורס ‎ להכריז ‎ על‎ 
מצב ‎ חירום, ‎ כולל ‎ עוצר ‎ לילי, ‎ לתקופה ‎ של ‎ 45  יום, ‎ נמשכת‎ 
המחאה ‎ העממית.‎ 

בתחילת ‎ השבוע ‎ השתתפו ‎ אלפים ‎ בהלווייתו ‎ של ‎ פעיל‎ 
דמוקרטי, ‎ שנורה ‎ ונהרג ‎ בהפגנות ‎ שנערכו ‎ בסוף ‎ השבוע.‎ 

מצפים, ‎ כי ‎ ביום ‎ ד׳ ‎ השבוע ‎ יגיעו ‎ לבירת ‎ הונדורס‎ 
טגוסיגלפה ‎ אלפי ‎ איכרים ‎ ובעלי ‎ חוות, ‎ אשר ‎ עושים ‎ את ‎ דרכם‎ 
ברגל ‎ במסגרת ‎ מחאה ‎ נגד ‎ ההפיכה ‎ הימנית.‎ 


מכתב ‎ למערכת‎ 

אלה ‎ אינן ‎ עמדותיו ‎ של ‎ פרופ' ‎ רובינשטיין‎ 

הביקורת ‎ של ‎ תמר ‎ גודנסקי ‎ על ‎ ספרו ‎ של ‎ פרופ׳ ‎ אריאל‎ 
רובינשטיין ‎ ״אגדות ‎ הכלכלה״‎ (״זו ‎ הדרך״, ‎ 23.9), ‎ המקובלת‎ 
עלי ‎ באופן ‎ כללי, ‎ כוללת, ‎ לדעתי, ‎ הבנה ‎ מוטעית ‎ של ‎ פרק ‎ 3.‎ 

בפרק ‎ זה, ‎ מביא ‎ רובינשטיין ‎ שני ‎ שיעורים ‎ דמיוניים ‎ במבוא‎ 
לכלכלה‎ :  שיעור ‎ אחד ‎ ניתן ‎ באוניברסיטה ‎ של ‎ הג׳ונגל, ‎ ואילו‎ 
השיעור ‎ השני ‎ -  באוניברסיטה ‎ של ‎ השוק. ‎ לפי ‎ הביקורת ‎ יוצא,‎ 
שאם ‎ המורה ‎ בשיעור ‎ הדמיוני ‎ אומר: ‎ "כלכלתנו ‎ מקדשת ‎ את‎ 
מושג ‎ הבעלות", ‎ או ‎ מעלה ‎ על ‎ נס ‎ את ‎ ׳שיווי ‎ המשקל‎ 
התחרותי׳ ‎ -  אלה ‎ הן ‎ גם ‎ עמדותיו ‎ של ‎ רובינשטיין.‎ 

כפי ‎ שעולה ‎ גם ‎ מרשימתה ‎ של ‎ תמר ‎ גוז׳נסקי, ‎ רובינשטיין,‎ 
לאורך ‎ ספרו, ‎ דווקא ‎ מותח ‎ ביקורת ‎ על ‎ התפיסות ‎ של ‎ "היד‎ 
הנעלמה" ‎ ושאר ‎ אמונות ‎ ההבל ‎ של ‎ "מדע" ‎ הכלכלה‎ 
הבורגנית.‎ 

קובי ‎ חזון, ‎ תל-אביב‎ 


עובדים‎ /3‎ 


ניצול ‎ עובדים ‎ ופולמוס ‎ רווחיות ‎ הייצוא‎ 

שילוב ‎ קפיטליסטי ‎ מנצח ‎ להבטחת ‎ רווחים ‎ גבוהים ‎ והצבר ‎ חון ‎ מואץ.‎ 


מאת ‎ אפרים ‎ דויד■‎ 

טרם ‎ נסיעתו ‎ לארה״ב, ‎ סיכם ‎ יובל ‎ שטייניץ, ‎ שר ‎ האוצר, ‎ עם‎ 
גיורא ‎ ברוש, ‎ יו״ר ‎ התאחדות ‎ התעשיינים, ‎ כי ‎ "השולחן‎ 
העגול" ‎ יתכנס ‎ לדיון ‎ בנושא: ‎ "חיזוק ‎ כושר ‎ התחרות ‎ של‎ 
הייצוא ‎ הישראלי ‎ על ‎ רקע ‎ השינויים ‎ המתרחשים ‎ בשערי‎ 
המטבע ‎ ומצב ‎ התעסוקה ‎ במשק". ‎ סיכום ‎ זה ‎ ביטא ‎ את ‎ עמדתו‎ 
של ‎ ברוש, ‎ לפיה ‎ שיפור ‎ בייצוא, ‎ שהוא ‎ תנאי ‎ לשיפור‎ 
בתעסוקה, ‎ לא ‎ יתרחש ‎ ללא ‎ פיחות ‎ בשער ‎ הדולר.‎ 
המשבר ‎ והייצוא‎ 

נתחיל ‎ בייצוא. ‎ לפי ‎ נתוני ‎ משרד ‎ התמ״ת, ‎ בעקבות ‎ המשבר‎ 
הקפיטליסטי ‎ נרשמה ‎ בשנה ‎ האחרונה ‎ ירידה ‎ משמעותית‎ 
בייצוא ‎ הישראלי.‎ 

על ‎ מנת ‎ לנתח ‎ את ‎ יצוא ‎ הסחורות ‎ מישראל, ‎ גיבש ‎ המשרד‎ 
את ‎ "מדד ‎ ה-100". ‎ מדד ‎ זה ‎ מתבסס ‎ על ‎ המכירות ‎ לחו״ל ‎ של‎ 
100  התאגידים ‎ הגדולים. ‎ רבבות ‎ עסקים ‎ בישראל ‎ קשורים‎ 
בייצוא, ‎ אבל ‎ חלק ‎ הארי ‎ של ‎ הייצוא ‎ מרוכז ‎ במספר ‎ נמוך‎ 
להפליא ‎ של ‎ מפעלים. ‎ בידי ‎ מאה ‎ התאגידים ‎ הגדולים ‎ מרוכזים‎ 
66%  מהייצוא ‎ התעשייתי ‎ וייצואם ‎ הסתכם ‎ ברבעון ‎ השני ‎ של‎ 
השנה ‎ ב־5.5 ‎ מיליארד ‎ דולר ‎ (לעומת ‎ 4.8  מיליארד ‎ דולר‎ 
ברבעון ‎ הראשון). ‎ אבל ‎ בהשוואה ‎ לנתוני ‎ הרבעון ‎ המקביל‎ 
אשתקד, ‎ נרשמה ‎ ירידה ‎ של ‎ 27%. ‎ (כמובן, ‎ לא ‎ כל ‎ הענפים‎ 
נפגעו ‎ בצורה ‎ דומה ‎ -  ייצוא ‎ נשק ‎ ותחמושת ‎ לא ‎ נפגע ‎ קשה.)‎ 

אבל ‎ גם ‎ בקרב ‎ היצואנים ‎ הגדולים ‎ ישנם ‎ הבדלים: ‎ מפעלים‎ 
המעסיקים ‎ אלף ‎ עובדים ‎ ויותר, ‎ אחראים ‎ לייצוא ‎ של ‎ 55% 
מסך ‎ הייצוא ‎ של ‎ 100  החברות ‎ הגדולות, ‎ והייצוא ‎ שלהם ‎ גדל‎ 
בין ‎ רבעון ‎ לרבעון ‎ ב-21%, ‎ אך ‎ היה ‎ נמוך ‎ במידה ‎ רבה ‎ לעומת‎ 
התקופה ‎ המקבילה ‎ אשתקד. ‎ המפעלים ‎ הבינוניים‎ (המעסיקים‎ 
בין ‎ 500  ל-1,000 ‎ עובדים) ‎ והאחראים ‎ ל־22% ‎ מהייצוא,‎ 
רשמו ‎ אף ‎ הם ‎ עליה ‎ של ‎ 8.5%, ‎ ובקרב ‎ הקטנים ‎ (עד ‎ 500 
עובדים) ‎ נרשמה ‎ עליה ‎ של ‎ 10%.‎ 

אגב, ‎ הייצוא ‎ של ‎ הגדולים ‎ מושפע ‎ במידה ‎ רבה ‎ (כמחצית‎ 
ממנו) ‎ מפעילותו ‎ המואצת ‎ של ‎ המפעל ‎ החדש ‎ של ‎ החברה‎ 
הרב-לאומית ‎ "אינטל" ‎ בקרית ‎ גת.‎ 

עבור ‎ ישראל, ‎ שהפכה ‎ את ‎ "דת ‎ הייצוא" ‎ לכרטיס ‎ הביקור‎ 
הכלכלי ‎ שלה ‎ בהשתלבות ‎ בגלובליזציה ‎ הקפיטליסטית,‎ 
הירידה ‎ בייצוא ‎ נתפסת ‎ כאסון ‎ ממש. ‎ הייצוא, ‎ המוגדר ‎ מנוע‎ 
כלכלי, ‎ הוא ‎ בעיקרו ‎ דרך ‎ להצבר ‎ הון ‎ מואץ ‎ בידי ‎ המעסיקים‎ 
הגדולים‎ :  אלה ‎ מוכרים ‎ מוצרים ‎ יקרים ‎ יחסית ‎ (כגון ‎ רכיבים‎ 
אלקטרוניים ‎ ונשק) ‎ תוך ‎ שימוש ‎ בכוח ‎ עבודה ‎ זול ‎ יחסית.‎ 

השילוב ‎ הקפיטליסטי ‎ המנצח ‎ הזה ‎ -  מוצרים ‎ יקרים‎ 
ועובדים ‎ זולים, ‎ נבחן ‎ ב״שמירה ‎ על ‎ הרווחיות". ‎ במלים‎ 
אחרות: ‎ השילוב ‎ צריך ‎ להיות ‎ כדאי ‎ לבעל ‎ ההון, ‎ כדי ‎ שיתמיד‎ 
בו.‎ 

חברת ‎ "קרייר" ‎ האמריקאית, ‎ למשל, ‎ מצאה ‎ בחודשים‎ 
האחרונים, ‎ שניתן ‎ יהיה ‎ למכור ‎ את ‎ המוצרים ‎ היקרים ‎ שלה‎ 
בשוק ‎ הישראלי, ‎ תוך ‎ ניצול ‎ עובדים ‎ בסין, ‎ שהם ‎ זולים ‎ יותר‎ 
ממאות ‎ הפועלים ‎ "היקרים" ‎ במפעל ‎ "תדיראך ‎ בעפולה.‎ 


איך ‎ ניתן ‎ לשמור ‎ על ‎ שיעור ‎ רווח ‎ גבוה? ‎ אפשר ‎ למכור‎ 
יותר, ‎ כמובן. ‎ אבל ‎ בתקופות ‎ משבר, ‎ השווקים ‎ מתכווצים, ‎ או‎ 
גרוע ‎ מזה ‎ -  הממשלות ‎ מקדמות ‎ מדיניות ‎ של ‎ הגנה ‎ על‎ 
השווקים ‎ המקומיים ‎ ("פרוטקציוניזם"), ‎ כפי ‎ שעושה ‎ הנשיא‎ 
ברק ‎ אובאמה ‎ בארה״ב ‎ -  אבירת ‎ ה״סחר ‎ החופשי"‎ (לשעבר).‎ 
הוויכוח ‎ בצמרת‎ 

אך ‎ אם ‎ לא ‎ ניתן ‎ להגדיל ‎ את ‎ המכירות, ‎ אז ‎ לפחות ‎ צריך‎ 
להבטיח ‎ תמורה ‎ גדולה ‎ יותר ‎ עבור ‎ אותם ‎ המוצרים. ‎ להשגת‎ 
מטרה ‎ זו ‎ קיימות ‎ שתי ‎ דרכים ‎ בדוקות: ‎ פגיעה ‎ בשכר ‎ העובדים‎ 
("הגמשת ‎ תנאי ‎ העבודה ‎ והשכר", ‎ בלשון ‎ המעסיקים), ‎ או‎ 
החלשת ‎ המטבע ‎ המקומי‎ (השקל, ‎ בישראל), ‎ כדי ‎ שהתמורה‎ 
שבעלי ‎ ההון ‎ יקבלו ‎ עבור ‎ הייצוא ‎ לחו״ל ‎ תהיה ‎ גדולה ‎ יותר‎ 
במונחים ‎ מקומיים. ‎ וחשוב ‎ מזה: ‎ פיחות ‎ הוא ‎ דרך ‎ נוספת‎ 
לכרסום ‎ בשכר ‎ העובדים.‎ 

בדיוק ‎ על ‎ כך ‎ ניטש ‎ בשבועות ‎ האחרונים ‎ ויכוח ‎ ער ‎ בצמרת‎ 
הכלכלית. ‎ נגיד ‎ בנק ‎ ישראל, ‎ פרופ׳ ‎ סטנלי ‎ פישר, ‎ עושה ‎ כל‎ 
שביכולתו, ‎ כדי ‎ לפגוע ‎ בשער ‎ השקל. ‎ פישר ‎ רוכש ‎ דולרים‎ 
בכמויות ‎ עצומות, ‎ במטרה ‎ לגרום ‎ לפיחות ‎ השקל. ‎ אך ‎ חרף‎ 
רבבות ‎ מיליארדי ‎ הדולרים ‎ שנרכשו ‎ בידי ‎ בנק ‎ ישראל, ‎ הפיחות‎ 
המיוחל ‎ לא ‎ התרחש.‎ 

באותה ‎ עת, ‎ מדיניות ‎ בנק ‎ ישראל ‎ בחודשים ‎ האחרונים‎ 
הפכה ‎ את ‎ ישראל ‎ לגן ‎ עדן ‎ עבור ‎ הספסרים. ‎ אלה ‎ מזרימים‎ 
דולרים ‎ או ‎ קונים ‎ שקלים, ‎ כל ‎ עת ‎ שמובטח ‎ להם ‎ רווח ‎ קל.‎ 

עד ‎ אוגוסט, ‎ נהג ‎ בנק ‎ ישראל ‎ לרכוש ‎ מדי ‎ יום ‎ 100  מיליון‎ 
דולר. ‎ מאז ‎ הודיע ‎ הבנק, ‎ כי ‎ ההתערבות ‎ שלו ‎ בשוק ‎ המט״ח‎ 
תהיה ‎ באופן ‎ לא ‎ קבוע, ‎ ותיקבע ‎ לפי ‎ צורכי ‎ השעה. ‎ בפועל,‎ 
בחודש ‎ האחרון ‎ הוכפל ‎ הקף ‎ ההתערבות ‎ של ‎ בנק ‎ ישראל‎ 
בשוק ‎ המט״ח, ‎ לעומת ‎ החודשים ‎ בהם ‎ פעל ‎ במנה ‎ קבועה ‎ של‎ 
100  מיליון ‎ דולר ‎ ביום.‎ 

בראיון ‎ לפני ‎ כשבועיים ‎ במוסף ‎ הכלכלי ‎ של ‎ "הארץ", ‎ אמר‎ 
יועצו ‎ הכלכלי ‎ של ‎ שר ‎ האוצר, ‎ פרופ׳ ‎ עומר ‎ מואב, ‎ כי‎ 
"היצואנים ‎ צריכים ‎ להתמודד ‎ עם ‎ הירידה ‎ בהכנסות ‎ השקליות‎ 
שלהם, ‎ כתוצאה ‎ מהיחלשות ‎ הדולר ‎ ביחס ‎ לשקל, ‎ באמצעות‎ 
הקטנה ‎ של ‎ ההוצאות ‎ השקליות ‎ שלהם: ‎ הם ‎ צריכים ‎ לשחוק‎ 
את ‎ השכר ‎ הריאלי ‎ של ‎ העובדים ‎ שלהם, ‎ אך ‎ הם ‎ לא ‎ רוצים‎ 
להיכנס ‎ עמם ‎ למלחמה, ‎ ולכן ‎ הם ‎ מעוניינים ‎ שהממשלה‎ 
תעשה ‎ זאת ‎ עבורם ‎ באמצעות ‎ ייצור ‎ אינפלציה. ‎ הם ‎ שולחים‎ 
את ‎ בנק ‎ ישראל ‎ להדפיס ‎ שקלים ‎ באמצעות ‎ רכישות ‎ אדירות‎ 
של ‎ דולרים".‎ 

בכל ‎ מקרה, ‎ בין ‎ ששיעורי ‎ הרווח ‎ יובטחו ‎ לפי ‎ תורת ‎ פישר‎ 
או ‎ לפי ‎ תורת ‎ מואב, ‎ התוצאה ‎ תהיה ‎ דומה‎ :  שמירת ‎ על ‎ שיעורי‎ 
הרווח ‎ על ‎ ידי ‎ העמקת ‎ ניצול ‎ העובדים. ‎ וכאן ‎ נכנסת ‎ לתמונה‎ 
ההסתדרות. ‎ כיוון ‎ שדרכו ‎ של ‎ פישר ‎ לא ‎ צלחה, ‎ מנסים ‎ את‎ 
דרכו ‎ של ‎ מואב. ‎ זאת ‎ מבין ‎ ברוש ‎ היטב. ‎ ולכן ‎ הוא ‎ זקוק‎ 
בדחיפות ‎ לעזרת ‎ ידידו ‎ עופר ‎ עיני. ‎ וכרגיל ‎ במקומותינו,‎ 
"משבר ‎ רווחיות ‎ הייצוא" ‎ יסתיים ‎ בהעמקת ‎ הניצול ‎ של‎ 
העובדים, ‎ וחרף ‎ הוויכוחים, ‎ כולם ‎ יתנו ‎ את ‎ ידם ‎ לכך: ‎ ברוש,‎ 
שטייניץ, ‎ פישר, ‎ מואב ‎ ועיני.‎ 


מק״י ‎ בת ‎ 4/ 90 


"שיר• ‎ זונק ‎ ממר• ‎ •ומך ‎ אל ‎ העת‎ יד"‎ 

90  שנה ‎ להולדתה ‎ של ‎ המשוררת ‎ הקומוניסטית ‎ חיה ‎ קדמון.‎ 


"אני ‎ גדלתי ‎ בארץ ‎ הזו ‎ מילדותי, ‎ אולם ‎ חצה ‎ אני ‎ לומר‎ 
זאת ‎ בכל ‎ הכנות ‎ וללא ‎ שום ‎ תפארת ‎ מליצה, ‎ שהרגשת‎ 
המולדת ‎ הורכשה ‎ ל׳ ‎ רק ‎ במפלגה ‎ הקומוניסטית" ‎ - 
בווידוי ‎ אישי-פוליטי ‎ מרגש ‎ זה, ‎ פתחה ‎ המשוררת ‎ חיה ‎ קדמון‎ 
את ‎ הופעתה ‎ בצירה ‎ בוועידה ‎ ה־13 ‎ של ‎ המפלגה‎ 
הקומוניסטית ‎ הישראלית‎ (מאי ‎ 1957).‎ 

חיה ‎ קדמון ‎ הצטרפה ‎ למק״י ‎ ב-1954, ‎ יחד ‎ עם ‎ חבריה,‎ 
שפרשו ‎ ממפ״ם ‎ והקימו ‎ את ‎ מפלגת ‎ השמאל. ‎ דבריה ‎ הנלהבים‎ 
בזכות ‎ מק״י, ‎ מפלגת ‎ מעמד ‎ הפועלים, ‎ מפלגת ‎ היוצרים‎ 
המתקדמים, ‎ מפלגת ‎ השנאה ‎ לניצול ‎ ולמלחמות, ‎ שנאמרו ‎ מעל‎ 
בימת ‎ הוועידה, ‎ בוטאו ‎ גם ‎ בשיריה.‎ 

בשיר ‎ ״למפלגה ‎ -  תודה‎ !״, ‎ אותו ‎ קראה ‎ באוזניהם ‎ של ‎ צירי‎ 
הוועידה ‎ ה-13, ‎ כתבה, ‎ בין ‎ היתר:‎ 

אני ‎ גדלתי ‎ כאן, ‎ פה ‎ כל ‎ משעול ‎ מוכר ‎ ל׳,‎ 

אולם ‎ רק ‎ בך, ‎ המפלגה, ‎ הפכו ‎ מולדת ‎ ל׳ ‎ ואהבה‎ 

למין ‎ קרני ‎ מישוש ‎ לחוש ‎ קטן ‎ רחשו ‎ של ‎ היקר ‎ ל׳‎ 

הנלטשות ‎ לחניתות ‎ במאבק...‎ 

רק ‎ בך, ‎ המפלגה, ‎ שותפתי ‎ ל'‎ עולם ‎ חדש ‎ נקימה'‎ 

ולא ‎ רק ‎ מסדו, ‎ גם ‎ חלונותיו ‎ -  שלי, ‎ שלי ‎ כולם.‎ 

גם ‎ אם ‎ נקע ‎ בו ‎ ציר, ‎ גם ‎ אם ‎ סופה ‎ זרה ‎ מסגרותיו‎ 
ה  עקימה ‎ - 

שלי ‎ הן ‎ הפרצות ‎ -  לסתום ‎ אותן ‎ אני ‎ חיל ‎ בין ‎ חייליו.‎ 

חיה ‎ קדמון‎ (קאופמן) ‎ נולדה ‎ לפני ‎ 90  שנה ‎ בדרום ‎ רוסיה‎ 
לאם ‎ רופאה ‎ ולאב ‎ מורה. ‎ הגיעה ‎ עם ‎ הוריה ‎ לארץ ‎ בשנת ‎ 1925,‎ 
בהיותה ‎ בת ‎ שש, ‎ וגדלה ‎ בכפר ‎ יחזקאל. ‎ הייתה ‎ פעילה ‎ בתנועת‎ 
השומר ‎ הצעיר ‎ ונבחרה ‎ להנהגתה.‎ 

את ‎ לימודי ‎ הספרות ‎ העברית ‎ והאנגלית ‎ עשתה‎ 
באוניברסיטה ‎ העברית, ‎ ובהמשך ‎ השלימה ‎ אותם ‎ באנגליה.‎ 
לאחר ‎ שובה ‎ לארץ, ‎ עבדה ‎ כמורה ‎ לספרות ‎ עברית ‎ ואנגלית‎ 
בבתי ‎ ספר. ‎ במקביל ‎ לעבודה ‎ בהוראה, ‎ פרסמה ‎ שירים ‎ ליריים‎ 
ושירי ‎ ילדים ‎ ביומון ‎ "על ‎ המשמר" ‎ ותרגמה ‎ ספרות ‎ יפה‎ 
מרוסית ‎ ומאנגלית.‎ 

לאחר ‎ הצטרפותה ‎ למק״י, ‎ פרסמה ‎ ביומון ‎ המפלגה ‎ "קול‎ 
העם" ‎ שירים ‎ משלה ‎ ותרגומי ‎ שירה, ‎ וכן ‎ רשימות ‎ ביקורת‎ 
בנושאים ‎ ספרותיים.‎ 

ניהלה ‎ פעילות ‎ ציבורית ‎ ענפה ‎ בארגונים ‎ שונים, ‎ וביניהם ‎ - 
ועד ‎ השלום ‎ הישראלי ‎ ותנועת ‎ הידידות ‎ ישראל-ברית-‎ 
המועצות.‎ 

בשנות ‎ החמישים ‎ הכירה ‎ את ‎ בן ‎ זוגה ‎ רוברט ‎ פרקש, ‎ ביולוג‎ 
שהיגר ‎ לארץ ‎ מארה״ב, ‎ שם ‎ היה ‎ חבר ‎ המפלגה ‎ הקומוניסטית.‎ 
לזוג ‎ נולד ‎ בן ‎ יחיד, ‎ יובל.‎ 

בשנתיים ‎ האחרונות ‎ לחייה ‎ נאבקה ‎ במחלה ‎ ממארת, ‎ אך‎ 
המשיכה ‎ ליצור ‎ ולכתוב ‎ שירה.‎ 

חיה ‎ קדמון ‎ מתה ‎ ממחלתה ‎ ב-4 ‎ בספטמבר ‎ 1960, ‎ והיא ‎ רק‎ 
בת ‎ 41.‎ 


בשל ‎ מותה ‎ בגיל ‎ צעיר, ‎ חברותה ‎ של ‎ חיה ‎ קדמון ‎ במק״י‎ 
נמשכה ‎ רק ‎ שש ‎ שנים. ‎ אך ‎ בפרק ‎ זמן ‎ קצר ‎ זה, ‎ זכתה ‎ להערכה‎ 
ואפילו ‎ להערצה ‎ כמשוורת ‎ לוחמת, ‎ המקרינה ‎ להט ‎ פנימי‎ 
ויכולת ‎ ביטוי ‎ וירטואוזית ‎ בעברית.‎ 

נוסף ‎ לשיריה, ‎ שהודפסו ‎ ב״קול ‎ העם", ‎ זכורות ‎ הופעותיה‎ 
הפומביות ‎ באירועים ‎ מפלגתיים, ‎ בעצרות ‎ הניצחון ‎ ביער‎ 
הצבא ‎ האדום ‎ ובאסיפות ‎ בחירות, ‎ כשהיא ‎ פורשת ‎ את ‎ ידיה‎ 
לרווחה. ‎ דברים ‎ שנשאה ‎ ושירים ‎ שקראה ‎ עוררו ‎ התרגשות‎ 
והתלהבות ‎ בקרב ‎ חברי ‎ המפלגה ‎ וחברי ‎ הנוער ‎ הקומוניסטי‎ 
במחצית ‎ השנייה ‎ של ‎ שנות ‎ החמישים.‎ 

אני ‎ נושאת ‎ כזיכרון ‎ אישי ‎ יקר ‎ את ‎ החוג ‎ לספרות, ‎ שחיה‎ 
קדמון ‎ ניהלה ‎ בדירתה ‎ ברחוב ‎ שלשפת ‎ הים ‎ בתל-אביב. ‎ היינו‎ 
אז ‎ חבורה ‎ של ‎ חברי ‎ הנוער ‎ הקומוניסטי, ‎ שגילו ‎ עניין ‎ בספרות‎ 
ובשירה. ‎ במועד ‎ שנקבע ‎ לחוג, ‎ היינו ‎ נקבצים ‎ בדירתה,‎ 
מתיישבים ‎ על ‎ השטיח, ‎ והיא, ‎ ישובה ‎ על ‎ כסא ‎ סמוך ‎ לשולחן,‎ 
הייתה ‎ קוראת, ‎ מסבירה, ‎ מנהלת ‎ שיחה. ‎ זו ‎ הייתה ‎ חוויה‎ 
מעצבת ‎ בשל ‎ השילוב ‎ הנדיר ‎ של ‎ הבנה ‎ מעמיקה ‎ בספרות,‎ 
יידע ‎ רחב ‎ וכשרון ‎ ללמד, ‎ להלהיב, ‎ לרגש.‎ 

עשור ‎ לאחר ‎ מותה, ‎ יצאה ‎ לאור ‎ אסופת ‎ השירים ‎ היחידה‎ 
שלה ‎ ״מבחר ‎ שירים״ ‎ (1971), ‎ הכוללת ‎ שירים ‎ פוליטיים,‎ 
חברתיים ‎ וליריים, ‎ שכתבה ‎ בין ‎ השנים ‎ 1953-1960.‎ 

במציאות ‎ הפוליטית ‎ והחברתית ‎ הישראלית, ‎ שיריה ‎ לא‎ 
איבדו ‎ את ‎ האקטואליות ‎ שלהם. ‎ בשיר ‎ ״על ‎ הדם״ ‎ (1955),‎ 
היא ‎ כואבת ‎ את ‎ קורבנות ‎ ההרג, ‎ את ‎ החילות ‎ הדוהרים ‎ אל‎ 
המוות, ‎ ומפיו ‎ של ‎ חייל, ‎ היא ‎ מציגה ‎ את ‎ החלופה‎ : 
אמי, ‎ אני ‎ רוצה ‎ לשאת ‎ אליו ‎ שלום‎ 
ולא ‎ עופרת;‎ 

אני ‎ רוצה ‎ כאז, ‎ ליישב ‎ עמו‎ 
אל ‎ עץ ‎ התאנה ‎ ליד ‎ ספלי-‎ קפה,‎ 
לראות ‎ את ‎ החמה ‎ עולה‎ 
מעל ‎ לעריסות-בנינו,‎ 
החבויות ‎ בצל ‎ האורנים;‎ 
אני ‎ רוצה ‎ לצעוד ‎ עמו ‎ בצער ‎ מאושש‎ 
מים ‎ ועד ‎ ירדן‎ 

על ‎ פני ‎ האדמה, ‎ שלבבה ‎ אינה ‎ בתור ‎ בתיל,‎ 
על ‎ פני ‎ האדמה‎ 

אשר ‎ כל ‎ גבול ‎ בה ‎ -  גבול ‎ שלום.‎ 

אח׳, ‎ אני ‎ רוצה ‎ לשאת ‎ לך ‎ ברכה,‎ 
אני ‎ רוצה ‎ אליך ‎ להקריב‎ 
קורבן-זמורת-שקד ‎ - 
קורבן ‎ זמורת-‎ שקד ‎ צחורה,‎ 
ולא ‎ קורבן ‎ עופרת!‎ 


תמר ‎ גו־דינסקי‎ 


כלכלה ‎ וחברו‎ 5/1 


מדוע ‎ השחורים ‎ בארה" ‎ ב  סובל ‎ ים ‎ •ותר?‎ 

האפליה ‎ הפכה ‎ רבים ‎ טרף ‎ קל ‎ לשיטה ‎ בכלולית ‎ של ‎ משכנתאות.‎ 


המבקרת ‎ החברתית ‎ ברברה ‎ ארנר״ך ‎ ("כלכלה ‎ בגרוש")‎ 
והחוקר ‎ דדריק ‎ מוחמד ‎ פירסמו ‎ לאחרונה ‎ ב״ניו ‎ יורק‎ 
טיימס" ‎ מאמר, ‎ העוסק ‎ בהשפעות ‎ המשבר ‎ הכלכלי ‎ על‎ 
השחורים ‎ והלבנים ‎ בחברה ‎ האמריקאית.‎ 

בתחילת ‎ המאמר ‎ מציינים ‎ המחברים, ‎ שארה״ב ‎ מתאפיינת‎ 
היום ‎ בשילוב ‎ בין ‎ השפל ‎ הכלכלי ‎ הגרוע ‎ ביותר ‎ בארה״ב‎ (מאז‎ 
"השפל ‎ הגדול" ‎ של ‎ שנות ‎ ה-30) ‎ לבין ‎ גאות ‎ בהסתה ‎ גזענית‎ 
נגד ‎ השחורים ‎ בכלל, ‎ ונגד ‎ הנשיא ‎ אובאמה, ‎ בפרט.‎ 

ההסתה ‎ הגזענית ‎ מנצלת ‎ את ‎ העובדה, ‎ שמצבו ‎ של ‎ המעמד‎ 
הבינוני ‎ הלבן ‎ הדרדר ‎ בשנים ‎ האחרונות, ‎ כדי ‎ לנסות ‎ לתאר ‎ את‎ 
השחורים, ‎ כמי ‎ שמטפסים ‎ על ‎ גב ‎ הלבנים. ‎ אך ‎ הנתונים‎ 
מלמדים, ‎ כי ‎ השחורים ‎ סובלים ‎ במיוחד ‎ מהשפל ‎ הכלכלי.‎ 

המחברים ‎ מביאים ‎ נתונים ‎ המלמדים, ‎ כי ‎ השחורים ‎ לא‎ 
נחלצו ‎ מהמשבר ‎ הכלכלי ‎ שהחל ‎ בשנת ‎ 2000: ‎ שבע ‎ שנים‎ 
מאוחר ‎ יותר, ‎ שיעור ‎ התעסוקה ‎ שלהם ‎ ירד ‎ ב-2.4% ‎ ואילו‎ 
הכנסתם ‎ פחתה ‎ ב־3%. ‎ במשך ‎ שבע ‎ שנים ‎ אלה, ‎ שליש‎ 
מהילדים ‎ השחורים ‎ חי ‎ בעוני, ‎ ושיעור ‎ האבטלה ‎ של ‎ השחורים‎ 
היה ‎ גבוה ‎ דרך ‎ קבע ‎ פי ‎ 2  משיעור ‎ האבטלה ‎ בקרב ‎ הלבנים.‎ 

להמחשת ‎ המצוקה, ‎ מביאים ‎ ארנרייך ‎ ומוחמד ‎ את ‎ סיפורו‎ 
של ‎ זוג ‎ שחורים, ‎ נאווטה ‎ (47) ‎ וג׳יימס ‎ (56). ‎ ב-2003 ‎ פוטרה‎ 
נאווטה ‎ ממשרה ‎ ששכרה ‎ היה ‎ 25  דולר ‎ לשעה. ‎ מאז ‎ 2007  היא‎ 
מועסקת ‎ בחברת ‎ השכרה ‎ בשכר ‎ של ‎ 10.5  דולר ‎ לשעה ‎ בלבד.‎ 
ג׳יימס ‎ מועסק ‎ כמפעיל ‎ ציוד ‎ בנייה ‎ ועובד ‎ במקום ‎ עבודה‎ 
מאורגן. ‎ ולמרות ‎ ששניהם ‎ עבדו, ‎ הכנסתם ‎ לא ‎ הספיקה, ‎ והם‎ 
התפתו ‎ ליטול ‎ הלוואה ‎ לרכישת ‎ פינת ‎ אוכל. ‎ הם ‎ פרעו‎ 
תשלומים ‎ בסכום ‎ כולל ‎ של ‎ 524  דולר, ‎ כאשר ‎ החברה ‎ פשטה‎ 
את ‎ הרגל ‎ וחובם ‎ נמכר ‎ לחברה ‎ אחרת. ‎ פרעון ‎ החוב ‎ לחברה‎ 
האחרת ‎ וכן ‎ תשלום ‎ לעורך ‎ דין, ‎ שישקם ‎ את ‎ זכאותם ‎ לקבל‎ 
אשראי, ‎ עלו ‎ להם ‎ יחד ‎ 3,800  דולר. ‎ מאחר ‎ שסכום ‎ כזה ‎ לא‎ 
עמד ‎ לרשותם, ‎ הם ‎ שוב ‎ נטלו ‎ משכנתא ‎ על ‎ ביתם. ‎ כעת ‎ הם‎ 
עומדים ‎ בפני ‎ עיקול ‎ ביתם.‎ 

המחברים ‎ מציינים, ‎ כי ‎ לבנים ‎ רבים, ‎ שנמנו ‎ עם ‎ מעמד‎ 
הביניים ‎ או ‎ עם ‎ מעמד ‎ הפועלים, ‎ עברו ‎ דרך ‎ חתחתים ‎ דומה.‎ 
אולם ‎ האפרו-אמריקאים ‎ כקבוצה ‎ נבדלים ‎ מהלבנים ‎ בכך,‎ 
שהם ‎ סובלים ‎ מאפליה ‎ הן ‎ בקבלה ‎ לעבודה ‎ והן ‎ בקבלת‎ 
אשראי, ‎ שיש ‎ להם ‎ סיכוי ‎ נמוך ‎ לקבל ‎ עזרה ‎ מקרובים, ‎ ושאינם‎ 
יכולים ‎ להישען ‎ על ‎ חסכונות.‎ 

בשנת ‎ 2008, ‎ כשהמשבר ‎ הכלכלי ‎ היה ‎ בעיצומו, ‎ על ‎ כל‎ 
דולר ‎ של ‎ נכסים, ‎ שצברה ‎ משפחה ‎ לבנה ‎ טיפוסית, ‎ צברה‎ 
משפחת ‎ שחורים ‎ טיפוסית ‎ 10  סנטים ‎ בלבד. ‎ רק ‎ ל-18%‎ 
מהשחורים ‎ ומהלטינוס ‎ (יוצאי ‎ אמריקה ‎ הלטינית) ‎ יש ‎ חסכון‎ 
לפנסיה, ‎ וזאת ‎ לעומת ‎ שיעור ‎ של ‎ 43%  אצל ‎ הלבנים.‎ 

המשבר ‎ הכלכלי ‎ העמיק ‎ עוד ‎ יותר ‎ את ‎ הפער ‎ בין ‎ לבנים‎ 
ושחורים. ‎ אותן ‎ משכנתאות ‎ בעלות ‎ סיכון ‎ גבוה ‎ (סאב-פריים),‎ 
שהזינו ‎ את ‎ המשבר ‎ שפרץ ‎ ב-2007, ‎ פגעו ‎ במיוחד ‎ במשפחות‎ 
של ‎ שחורים. ‎ משכנתאות ‎ סאב-פריים ‎ שווקו ‎ באופן ‎ נמרץ‎ 
במיוחד ‎ לשחורים ‎ ולבני ‎ מיעוטים ‎ אחרים, ‎ אשר ‎ בשנים‎ 
שקדמו ‎ לא ‎ יכלו ‎ בכלל ‎ לקבל ‎ משכנתא.‎ 


סרט ‎ חדש ‎ בשם ‎ "הקזינו ‎ האמריקאי" ‎ מתעד ‎ עובדים‎ 
שחורים ‎ בעלי ‎ מישרות ‎ -  מורה ‎ בתיכון, ‎ פסיכותרפיסטית‎ 
וכומר, ‎ המסבירים, ‎ כיצד ‎ הפסידו ‎ את ‎ בתיהם: ‎ תשלומי‎ 
הפרעון ‎ החודשיים ‎ של ‎ המשכנתא ‎ תפחו ‎ לרמה, ‎ שכבר ‎ לא‎ 
יכלו ‎ לשלם. ‎ הם ‎ מספרים, ‎ שהיו ‎ נאיביים ‎ והאמינו ‎ למי ‎ שהציע‎ 
להם ‎ משכנתא ‎ בתחילת ‎ שנות ‎ האלפיים, ‎ ואמר ‎ להם ‎ לא ‎ לדאוג‎ 
נוכח ‎ הפרעון ‎ החודשי ‎ הגבוה. ‎ רק ‎ בהדרגה ‎ הבינו, ‎ שזו ‎ אינה‎ 
בעייתם ‎ הפרטית, ‎ אלא ‎ שהם ‎ נפלו ‎ קורבן ‎ לשיטה.‎ 

הבנקים ‎ למשכנתאות, ‎ רכשו ‎ את ‎ לבן ‎ של ‎ משפחות ‎ של‎ 
שחורים ‎ ומיעוטים ‎ אחרים, ‎ משום ‎ שבמשך ‎ עשרות ‎ שנים,‎ 
אותם ‎ בנקים ‎ סירבו ‎ לתת ‎ להן ‎ משכנתא ‎ לרכישת ‎ בית. ‎ ולכן,‎ 
כאשר ‎ הבנקים ‎ לפתע ‎ הציעו ‎ משכנתאות, ‎ משפחות ‎ אלה ‎ נפלו‎ 
כטרף ‎ קל ‎ לשיטה ‎ הנכלולית.‎ 

אליזבט ‎ יעקובסון, ‎ שהייתה ‎ מנהלת ‎ בתחום ‎ המשכנתאות‎ 
של ‎ הבנק ‎ וולס ‎ פארגו, ‎ העידה ‎ לאחרונה, ‎ שמפיצים ‎ שעבדו‎ 
בבנק ‎ קיבלו ‎ עידוד ‎ לשכנע ‎ כמרים ‎ שחורים ‎ לארגן ‎ בכנסיות‎ 
שלהם ‎ "סמינרים ‎ לצבירת ‎ עושר". ‎ עבור ‎ כל ‎ משכנתא,‎ 
שנחתמה ‎ בעקבות ‎ אותם ‎ סמינרים, ‎ בנק ‎ וולס ‎ פארגו ‎ הבטיח‎ 
לתרום ‎ 350  דולר ‎ לכנסייה‎ (אגב, ‎ הבנק ‎ עצמו ‎ מכחיש ‎ זאת).‎ 

מנהל ‎ אחר ‎ באותו ‎ בנק ‎ העיד, ‎ כי ‎ המשכנתאות ‎ שניתנו‎ 
לשחורים ‎ כונו ‎ ״הלוואות ‎ גטו״, ‎ ומקבליהן ‎ -  "אנשי ‎ בוץ".‎ 

ארנרייך ‎ ומוחמד ‎ מוסיפים, ‎ כי ‎ היה ‎ גם ‎ גורם ‎ תרבותי, ‎ שפעל‎ 
ודחף ‎ שחורים ‎ ולבנים ‎ ליטול ‎ הלוואות ‎ בעלות ‎ סיכון. ‎ הם‎ 
מצביעים ‎ בהקשר ‎ זה ‎ על ‎ הזרם ‎ של ‎ "החשיבה ‎ החיובית"‎ 
(שבישראל ‎ מתקשר ‎ בשמה ‎ של ‎ שרי ‎ אריסון, ‎ הבעלים ‎ של ‎ בנק‎ 
הפועלים). ‎ זרם ‎ זה ‎ מטפח ‎ אופטימיות ‎ חסרת ‎ בסיס, ‎ לפיה ‎ "כל‎ 
אחד ‎ יכול ‎ להתעשר". ‎ כחלק ‎ מזרם ‎ זה, ‎ מטיפים ‎ אוונגליסטים‎ 
קראו ‎ באוזני ‎ קהל ‎ השומעים: ‎ "אני ‎ רוצה ‎ את ‎ עושרי ‎ כאן‎ 
ועכשיו!", ‎ והוסיפו ‎ הסבר: ‎ אלוהים ‎ רוצה ‎ שבני ‎ האדם ‎ יהיו‎ 
עשירים, ‎ ולכן ‎ על ‎ בני ‎ האדם ‎ לקחת ‎ סיכונים.‎ 

ארנרייך ‎ ומוחמד ‎ מסכמים, ‎ כי ‎ השחורים ‎ בארה״ב ‎ לא ‎ היו‎ 
צריכים ‎ לחכות ‎ למשבר ‎ הסאב-פריים, ‎ כדי ‎ להיקלע ‎ לשפל‎ 
כלכלי. ‎ האבטלה ‎ בקרב ‎ השחורים ‎ בארה״ב ‎ היא ‎ כעת ‎ 15%,‎ 
לעומת ‎ 9%  בקרב ‎ הלבנים. ‎ בניו-יורק, ‎ אבטלת ‎ השחורים‎ 
גדלה ‎ בקצב ‎ גבוה ‎ פי ‎ 4  מקצב ‎ גידול ‎ אבטלת ‎ הלבנים. ‎ לכן‎ 
השחורים ‎ חווים ‎ עכשיו ‎ גל ‎ שני ‎ של ‎ עיקולים ‎ על ‎ בתיהם,‎ 
והפעם ‎ בגלל ‎ האבטלה. ‎ גם ‎ אותם ‎ שחורים, ‎ שהסתדרו ‎ עד‎ 
לאחרונה, ‎ והיו ‎ להם ‎ מישרה ‎ ובית, ‎ הפסידו ‎ את ‎ ביתם ‎ לאחר‎ 
שפוטרו ‎ מעבודתם.‎ 

לכן, ‎ למרות ‎ הניסיון ‎ של ‎ הימין ‎ בארה״ב ‎ לטעון, ‎ שכוחם ‎ של‎ 
השחורים ‎ עולה, ‎ המשבר ‎ הכלכלי ‎ הנוכחי ‎ מדרדר ‎ את‎ 
השחורים ‎ למצב ‎ כלכלי ‎ ירוד ‎ יותר, ‎ מזה ‎ שהיו ‎ בו ‎ קודם ‎ לכן.‎ 

המחברים ‎ תוהים, ‎ האם ‎ הנשיא ‎ השחור ‎ יתמודד ‎ עם‎ 
ההתמוטטות ‎ של ‎ מעמד ‎ הביניים ‎ השחור, ‎ ותשובתם ‎ היא:‎ 
"כנראה, ‎ לא".‎ 

אם ‎ אמריקאים ‎ בני ‎ כל ‎ הגזעים ‎ לא ‎ ישיגו ‎ שיפור ‎ כלכלי ‎ כעת,‎ 
מסכמים ‎ המחברים, ‎ הכאב ‎ החברתי ‎ יגדל, ‎ ויחד ‎ עמו ‎ יתפשטו‎ 
הטענות ‎ הגזעניות ‎ הלבנות ‎ חסרות ‎ הבסיס.‎ 


יום ‎ סולידריות ‎ בגייסר ‎ א-זרקא‎ 


ההתארגנות ‎ הפוליטית ‎ "אפשר ‎ אחרת", ‎ בה ‎ פעילים ‎ חברים‎ 
בחד״ש-מק״י, ‎ במרצ ‎ ובתנועה ‎ הירוקה, ‎ תציין ‎ מלאות ‎ תשע‎ 
שנים ‎ לאירועי ‎ אוקטובר ‎ 2000  ביום ‎ עשייה ‎ משותפת ‎ ליהודים‎ 
ולערבים.‎ 

האירוע ‎ יתקיים ‎ ביום ‎ הי, ‎ 8  .באוקטובר ‎ (חול ‎ המועד‎ 
סוכות) ‎ החל ‎ משעה ‎ 13.00  בכפר ‎ ג׳יסר ‎ א-זרקא, ‎ השוכן ‎ ליד‎ 
הכביש ‎ המהיר ‎ ת״א-חיפה. ‎ מטרת ‎ יום ‎ העשייה ‎ המשותפת ‎ - 
לחזק ‎ את ‎ השותפות ‎ היהודית-ערבית ‎ ולהעביר ‎ מסר ‎ של‎ 
סולידריות ‎ לכל ‎ הציבור ‎ בארץ. ‎ פעילות ‎ ופעילים ‎ מוזמנים‎ 
להשתתף ‎ באירוע ‎ בג׳יסר ‎ א-זרקא, ‎ הכולל ‎ פעילות‎ 
התנדבותית, ‎ ארוחת ‎ ערב ‎ וערב ‎ סיום ‎ אמנותי‎ -פוליטי.‎ 

לאירוע ‎ ייצאו ‎ הסעות ‎ מתל-אביב, ‎ מירושלים ‎ ומחיפה.‎ 
פרטים ‎ על ‎ האירוע ‎ ועל ‎ ההסעות ‎ -  באתר ‎ אפשר ‎ אחרת.‎ 

עובדי ‎ בל״ל ‎ מול ‎ תוכנית ‎ הפרטה‎ 

ועד ‎ עובדי ‎ בנק ‎ לאומי ‎ הזהיר ‎ את ‎ שר ‎ האוצר, ‎ יובל‎ 
שטייניץ, ‎ שלא ‎ יאפשר ‎ פגיעה ‎ בזכויות ‎ העובדים ‎ בעת‎ 
ההפרטה ‎ המתוכננת ‎ של ‎ הבנק.‎ 

מירי ‎ רובינו, ‎ שנבחרה ‎ לאחרונה ‎ ליו״ר ‎ ועד ‎ העובדים‎ 
בבל״ל, ‎ הבהירה, ‎ כי ‎ הוועד ‎ ינקוט ‎ כל ‎ אמצעי ‎ שיידרש, ‎ כדי‎ 
להבטיח ‎ את ‎ שמירת ‎ זכויות ‎ העובדים: ‎ "אם ‎ מישהו ‎ ינסה‎ 
להוביל ‎ מהלך, ‎ שישרת ‎ טייקון ‎ כלשהו ‎ על ‎ חשבון ‎ העובדים,‎ 
נדע ‎ להתמודד", ‎ אמרה ‎ רובינו.‎ 

בשבוע ‎ שעבר ‎ פורסם, ‎ כי ‎ בכוונת ‎ שר ‎ האוצר ‎ למכור ‎ את‎ 
אחזקות ‎ המדינה ‎ במניות ‎ הבנק, ‎ וכי ‎ גרעין ‎ השליטה ‎ החדש‎ 
ייווצר ‎ דרך ‎ שוק ‎ ההון.‎ 

הסכם ‎ העבודה ‎ הרב-שנתי ‎ של ‎ עובדי ‎ בנק ‎ לאומי ‎ אמור‎ 
להסתיים ‎ בדצמבר ‎ 2010. ‎ ״לקראת ‎ 2010, ‎ נבקש ‎ לחדש ‎ את‎ 
ההסכם, ‎ ולשמור ‎ על ‎ תוספת ‎ השכר ‎ השנתית ‎ בשיעור ‎ של ‎ 5% 
לכל ‎ העובדים״ ‎ -  אמרה ‎ רובינו.‎ 

הפורומים ‎ האזוריים ‎ של ‎ עיר ‎ לכולנו‎ 
יגבשו ‎ תוכניות ‎ לפתרון ‎ בעיות ‎ בת״א‎ 

הפורומים ‎ האזוריים, ‎ ופורום ‎ סביבה ‎ של ‎ עיר ‎ לכולנו ‎ יתכנסו‎ 
באוקטובר, ‎ כדי ‎ להתעדכן ‎ בנעשה ‎ בתנועה ‎ ובשכונות ‎ השונות‎ 
ולדון ‎ בתוכנית ‎ התחבורה. ‎ הפגישות ‎ ייערכו ‎ בהשתתפות ‎ ח״כ‎ 
דב ‎ חנין ‎ (חד״ש), ‎ יו״ר ‎ הסיעה ‎ המורחבת, ‎ ונציגי ‎ התנועה‎ 
במועצת ‎ העירייה. ‎ פרטים ‎ על ‎ הפגישות ‎ בנושאי ‎ סביבה‎ 
ותחבורה ‎ ושל ‎ הפורומים ‎ של ‎ לב ‎ העיר, ‎ הצפון ‎ הישן, ‎ עבר‎ 
הירקון, ‎ דרום־מזרח ‎ ודרום־מערב ‎ (כל ‎ הפגישות ‎ פתוחות‎ 
לתושבים) ‎ -  בכתובת: ‎ 016/430סח/ 4311. 010. 11 ץ011./^״\‎ 


הפגנת ‎ שובתי ‎ כללית ‎ משלימה‎ 


בשבוע ‎ השני ‎ לשביתתם, ‎ החליטו ‎ עובדי ‎ כללית ‎ רפואה‎ 
משלימה ‎ לקיים ‎ הפגנה ‎ ביום ‎ ד׳ ‎ השבוע ‎ (30.9) ‎ בשעה ‎ 15.00,‎ 
מול ‎ משרדי ‎ בריאות ‎ כללית, ‎ רח, ‎ ארלוזורוב ‎ 101, ‎ תל-אביב.‎ 

דובר ‎ השובתים ‎ מסר, ‎ כי ‎ "מטפלים ‎ ומטופלים ‎ בכללית‎ 
רפואה ‎ משלימה ‎ קוראים ‎ להנהלת ‎ שירותי ‎ בריאות ‎ כללית‎ 
לקחת ‎ אחריות ‎ ולדאוג ‎ לתנאי ‎ העבודה ‎ ראויים ‎ לעובדיה. ‎ לא‎ 
יתכן ‎ שעובדי ‎ כללית ‎ רפואה ‎ משלימה ‎ לא ‎ ידעו ‎ מה ‎ יהיה‎ 
שכרם ‎ בסוף ‎ החודש; ‎ שיעבדו ‎ ללא ‎ הסדרה ‎ של ‎ התנאים‎ 
הסוציאליים‎ ;  שיקבלו ‎ שכר ‎ נמוך. ‎ לא ‎ יתכן, ‎ שבקופת ‎ חולים‎ 
כללית ‎ לא ‎ ינהלו ‎ משא‎ -ומתן ‎ קיבוצי ‎ עם ‎ ארגון ‎ עובדים ‎ יציג".‎ 

ההנהלה, ‎ הפועלת ‎ לשבירת ‎ השביתה ‎ החוקית, ‎ מגייסת‎ 
שוברי ‎ שביתה, ‎ אליהם ‎ מועברים ‎ מטופלים, ‎ שטופלו ‎ קודם‎ 
לכן ‎ בידי ‎ העובדים ‎ השובתים.‎ 

ועד ‎ העובדים ‎ ציין, ‎ כי ‎ גם ‎ צעד ‎ זה ‎ אינו ‎ מרתיע ‎ את‎ 
השובתים, ‎ המגלים ‎ כושר ‎ עמידה ‎ במאבקם ‎ למען ‎ זכויותיהם.‎ 

השובתים ‎ מקיימים ‎ משמרות ‎ מחאה ‎ מול ‎ המרפאות ‎ של‎ 
כללית ‎ רפואה ‎ משלימה, ‎ כדי ‎ להסביר ‎ לציבור, ‎ מדוע ‎ יצאו‎ 
למאבקם, ‎ וכדי ‎ להגביר ‎ את ‎ הלחץ ‎ על ‎ ההנהלה.‎ 

נוכח ‎ הניסיון ‎ של ‎ ההנהלה ‎ לערב ‎ את ‎ המשטרה ‎ בסכסוך,‎ 
פנה ‎ הצוות ‎ המשפטי ‎ של ‎ האיגוד ‎ בתלונה ‎ למשטרה. ‎ היועצת‎ 
המשפטית ‎ של ‎ המשטרה ‎ מסרה ‎ בתגובה, ‎ כי ‎ "המשטרה ‎ לא‎ 
תיתן ‎ להמשיך ‎ ולערב ‎ אותה ‎ בצורה ‎ כזו ‎ בסכסוך ‎ עבודה, ‎ שהוא‎ 
חוקי ‎ ולגיטימי".‎ 


מק ‎ י  מחוז ‎ ת  א-יפו‎ 

ביום ‎ ד׳, ‎ 30  בספטמבר, ‎ בשעה ‎ 20.00,‎ 

בבית ‎ הידידות, ‎ אחד ‎ העם ‎ 70, ‎ ת״א‎ 

ערב ‎ העלאת ‎ זיכרונות‎ 
על ‎ חייו ‎ ופעילותו ‎ של‎ 

■צחק ‎ וגנשטיין‎ 

בהשתתפות ‎ בני ‎ המשפחה, ‎ חברים ‎ וידידים‎ 

סניף ‎ תל-אביב ‎ של ‎ מק״י‎ 

ביום ‎ א׳, ‎ 11  באוקטובר, ‎ בשעה ‎ 19.30 
בבית ‎ הידידות, ‎ אחד ‎ העם ‎ 70,‎ 

אסיפת ‎ סניף‎ 

מחוז ‎ ת״א-יפו ‎ של ‎ מק״י‎ 

ביום ‎ ב׳, ‎ 12  באוקטובר, ‎ בשעה ‎ 19.00,‎ 

באולם ‎ בית ‎ הידידות, ‎ אחד ‎ העם ‎ 70, ‎ ת״א‎ 
לרגל ‎ מלאות ‎ 90  שנה ‎ למפלגה ‎ הקומוניסטית ‎ בארץ‎ 

כך ‎ ה" ‎ נו‎ 

חברים ‎ ותיקים ‎ מספרים ‎ על ‎ מאבקים ‎ של ‎ המפלגה.‎ 
בערב ‎ יוקרן ‎ סרס ‎ תיעוד׳‎ 


]₪□ ‎ וזזזדשחדוזזזזד ‎ 1 

